Diari Oficial de la Generalitat Valenciana


Sumari del DOGV 9891, del 12-07-2024 (2024/6821)

EXTRACTE de la Resolució de 10 de maig de 2024, del Rectorat, per la qual es convoca la primera edició de la convocatòria de beques per a cursar el màster en Cirurgia Robòtica i Endoscòpica Avançades (quarta edició), secundat per la Càtedra en Cirurgia Robòtica i Avançada.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6821

CVE
:   SAFX-B-1739-0533

Data del document
:   16-05-2024

Organisme emissor
:   Universitat de València

Tipus de document
:   Extracte

Descriptors 

:   * Universitat Jaume I de Castelló
    * ajuda pública
    * medicina

BDNS (identif.): 773544.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: <https://www.infosubvenciones.es/bdnstrans/GE/es/convocatoria/773544>

*Primer. Beneficiaris*

Poden participar-hi els i les estudiants del màster en Cirurgia Robòtica i Endoscòpica Avançades (4a edició) de la Universitat de València, del curs 2024-25, que en la data de finalització del termini de presentació de sol·licituds complisquen els següents requisits:

a) Haver realitzat la inscripció al màster en Cirurgia Robòtica i Endoscòpica Avançades (4a edició) el curs acadèmic 2024-25.

b) Haver pagat la meitat del màster (1500 €) com a persona física.

c) Haver superat totes les assignatures de grau.

*Segon. Objecte*

L’objecte d'aquesta convocatòria és promoure l'interès en el màster en Cirurgia Robòtica i Endoscòpica Avançades (4a edició), primer màster en línia internacional en aquest tema, que abasta els aspectes que implica aquesta tecnologia en quatre àrees quirúrgiques diferents: Cirurgia General, Ginecologia, Urologia i Cirurgia Toràcica.

*Tercer. Bases reguladores*

La convocatòria està publicada en el següent URL:          <https://go.uv.es/1KWXGnj>

*Quarta. Quantia*

Consta en el respectiu expedient la consignació pressupostària adequada i suficient per atendre les obligacions de despesa que puguin derivar-se d'aquesta convocatòria.

Les beques es finançaran a càrrec del capítol VII del pressupost de la Universitat de València per al 2024, a càrrec del capítol VII, específica 66910602, del pressupost de despeses de 2024 de la Càtedra de Cirurgia Robòtica i Avançada per un import de fins a 18.000 euros.

Es donaran fins a 12 beques entre les persones que complisquen els requisits i hagen obtingut la major puntuació per un valor de 1.500 euros cadascuna.

La dotació total i única de la beca per a cada persona beneficiària és de 1.500 euros i en cap cas té consideració de salari o remuneració.

La condició de persona beneficiària d'aquesta beca, només es pot obtenir en un únic curs acadèmic i per una sola vegada.

La percepció de la beca per a la realització del màster en Cirurgia Robòtica i Endoscòpica Avançades (4a edició) no té, en cap cas, efectes juridicolaborals entre la persona beneficiària i la Universitat de València.

*Cinqué. Termini de presentació de sol·licituds*

Les sol·licituds es podran presentar a partir de l'endemà de la publicació de l'extracte d'aquesta resolució al *Diari Oficial de la Generalitat Valenciana*  (DOGV) i fins al 21 d'octubre del 2024.

  

València, 16 de maig de 2024

(p. d. DOGV 30.05.2022)

Rosa María Donat Beneito

Vicerectora d'Innovació i Transferència